Svindal slet i finaleomgangen
Den norske alpinstjernen lå på en bunnsolid 4. plass etter 1. omgang, men 30-åringen fikk det ikke helt til å stemme i 2. omgang. Han endte til slutt på en godkjent 6. plass. Amerikanske Ted Ligety gikk helt til topps i storslalåmrennet i Sveits. Marcel Hirscher, som ikke har vært utenom pallen i slalåm og storslalåm denne sesongen, ledet etter første omgang, men østerrikeren falt i finaleomgangen. Dermed endte han over tre sekunder bak Ligety. Hirscher klarte dermed ikke å ta noen poeng på Svindal i den totale verdenscupen, mens han leder fortsatt, og i morgen er det slalåm i Sveits, noe som er fordel Hirscher. Kjetil Jansrud endte på 15. plass, mens Leif Kristian Haugen kjørte inn til 19. plassen. Verken Jansrud eller Haugen var spesielt fornøyde med kjøringen sin. Truls Ove Karlsen kjørte ut tidlig i første omgang, mens Henrik Kristoffersen ikke klarte å kvalifisere seg for finaleomgangen. (VG Nett/NTB)
Aksel Lund Svindal (30) fikk det ikke helt til i finaleomgangen i storslalåmrennet i Adelboden lørdag.